作者:姚合
標題:寄舊山隱者
內容:別君須臾間，曆日兩度新。念彼白日長，複值人事並。未改當時居，心事如野雲。朝朝恣行坐，百事都不聞。奈何道未盡，出山最艱辛。奔走衢路間，四枝不屬身。名在進士場，筆毫爭等倫。我性本樸直，詞理安得文。縱然自稱心，又不合眾人。以此名字低，不如風中塵。昨逢賣藥客，雲是居山鄰。說君憶我心，憔悴其形神。昔是同枝鳥，今作萬裡分。萬裡亦未遙，喧靜終難群。